Ως προς το ποδοσφαιρικό τμήμα, το νέο «Γεώργιος Καραϊσκάκης», δηµιουργήθηκε στη θέση του ιστορικού σταδίου, που αποτελούσε για δεκαετίες την έδρα του Ολυμπιακού. Σε χρόνο ρεκόρ των 14 µηνών κατασκευάστηκε το νέο Καραϊσκάκη (428 ηµέρες για την ακρίβεια). Ένα υπερσύγχρονο και καθαρά ποδοσφαιρικό γήπεδο, χωρητικότητας 33.202 θέσεων, οι οποίες είναι πλήρως στεγασμένες.
Στο μπάσκετ η έδρα του συλλόγου είναι το Στάδιο Ειρήνης και Φιλίας που είναι κοινώς γνωστό με τα αρχικά του ως ΣΕΦ. Σχεδιάστηκε από το αρχιτεκτονικό γραφείο «Θύμιος Παπαγιάννης και συνεργάτες» και για την κατασκευή του δαπανήθηκαν 8 δισ. δραχμές, σε τιμές του 1983. Εγκαινιάστηκε το Φεβρουάριο του 1985, στην περιοχή του Νέου Φαλήρου. Η χωρητικότητά του για αγώνες μπάσκετ είναι 11.640 θεατές με τη χρήση και των πτυσσόμενων κερκίδων.